[{"text_idx": "#000002", "text": "Cyhoeddi cynlluniau uchelgeisiol i ddatblygu campws newydd yng nghanol y dref"}, {"text_idx": "#000003", "text": "Mae Coleg Penybont wedi rhannu gwybodaeth yn ddiweddar am ei gynlluniau uchelgeisiol i adeiladu campws newydd yng nghanol tref Pen-y-bont ar Ogwr. Mae\u2019r cynllun yn cynnwys dymchwel safle\u2019r orsaf heddlu bresennol yn Cheapside a fydd yn wag yn fuan, ynghyd a\u0302 dymchwel hen faes parcio aml-lawr condemniedig nad yw\u2019n weithredol mwyach."}, {"text_idx": "#000004", "text": "Uchelgais y Coleg yw creu adeilad carbon sero, gyda chyfleusterau dysgu ac addysgu o safon yr unfed ganrif ar hugain ar gyfer addysg o\u0302l-16 ym Mhen-y-bont, gyda buddion cymunedol yn cynnwys theatr 200 sedd, siop goffi a mannau cyfarfod hyblyg."}, {"text_idx": "#000005", "text": "Mae\u2019r cynlluniau trawsnewidiol hyn yn cynrychioli buddsoddiad o \u00a350 miliwn mewn sgiliau a hyfforddiant pobl ifanc ym Mhen-y-bont a\u2019r aelodau hynny o\u2019r gymuned sydd angen cyfleoedd i ailhyfforddi ac ennill sgiliau cyflogadwyedd gwerthfawr. Bydd y buddsoddiad hefyd yn adfywio canol tref Pen-y-bont, gan wella parth y cyhoedd a lleihau ein heffaith amgylcheddol, gyda chynlluniau i gysylltu a\u0302 system wres ardal newydd Pen-y-bont. Bydd y buddsoddiad hwn, a ariennir yn rhannol gan raglen Cymunedau Dysgu Cynaliadwy Llywodraeth Cymru, yn chwarae rhan allweddol yn y gwaith o adfywio canol tref Pen-y-bont, gan gefnogi busnesau lleol a hybu\u2019r defnydd o drafnidiaeth gyhoeddus i gyrraedd y dref."}, {"text_idx": "#000007", "text": "\u201cRwy\u2019n hynod falch o\u2019r siwrnai barhaus o lwyddiant y mae\u2019r coleg wedi bod arni; mae\u2019r cynlluniau hyn yn cynrychioli\u2019r bwriad cryf sydd gennym, ynghyd a\u0302\u2019n partneriaid allweddol, i adfywio canol tref Pen-y-bont ar Ogwr. Rydym yn angerddol ac yn ymroddedig i\u2019r cymunedau rydym yn eu gwasanaethu ac mae\u2019r prosiect hwn yn darparu cyfleoedd cyffrous ar gyfer addysg a dysgu gydol oes ym Mhen-y-bont ar Ogwr."}, {"text_idx": "#000008", "text": "Mae ein cynllun strategol yn amlinellu ein huchelgais i ddarparu cyfleusterau o safon y 21ain ganrif i\u2019n myfyrwyr, ein staff a\u2019r cymunedau rydym yn eu gwasanaethu, ynghyd a\u0302 gostyngiad parhaus yn ein hallyriadau carbon. Rwy\u2019n hynod falch y bydd y cynlluniau hyn yn cyflawni\u2019r ddau ymrwymiad yma.\u201d"}, {"text_idx": "#000009", "text": "Amdanom niEin gweledigaeth a\u2019n gwerthoeddEin pobl a\u2019n gyrfaoeddY GymraegPolisi\u0308auLlywodraethuNewyddion a DigwyddiadauCydymffurfiaeth ac AdroddiadauDatblygiadau\u2019r campysau"}, {"text_idx": "#000013", "text": "Newyddion a DigwyddiadauDyddiadau tymorDigwyddiadau agoredGraddio"}, {"text_idx": "#000015", "text": "Cysylltu a\u0302 niLleoliadau\u2019r campysauCyfleoedd (gwasanaeth gyrfaoedd)Rhoi gwybod am absenoldeb"}]